3



**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR PRANIMIN PËR SHQYRTIM TË KËRKESËS ANKIMORE NR.14, PARAQITUR NË KQZ NË DATËN 13.05.2015**

Komisioni Qendror i Zgjedhjeve në mbledhjen e datës 13.05.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia Agrare Ambientaliste

**OBJEKT**: Për pranimin për shqyrtim kërkesës ankimore Nr.14, datë 13.05.2015, të paraqitur nga Subjekti ankues Partia Agrare Ambientaliste me objekt, Kundërshtim i Vendimit të KZAZ, nr. 43 për mosregjistrimin e listes shumemerore ne Bashkine Rrogozhine në zgjedhjet për organet e qeverisjes Vendore të datës 21.06.2015.

**BAZË LIGJORE:** Neni 23, pika 1, germa “a”, neni 129, pika 1, 3, germa (a) dhe neni 126, pika 2 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Subjekti zgjedhor Partia Agrare Ambintaliste ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr.14 regj, datë 13.05.2015.

Në mbledhjen e datës 14.05.2015, ora 10:00 pas relatimit të Znj. Vera Shtjefni dhe diskutimit të përfaqësuesve të partive politike kërkesa nr.14 u konstatua se kjo kërkesë ankimore i plotësonte elementët e formës të parashikuara në nenin 126, dhe elementet e përcaktuara në nenin 130 dhe në mbështetje të nenit 129 pika 3, germa a, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Kërkesa Ankimore duhet të pranohet.

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, germa (a) të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Pranimin për shqyrtim të kërkesës ankimore nr.14, datë 13.05.2015, të paraqitur nga subjekti zgjedhor Partia Agrare Ambientaliste.
2. Shqyrtimi do tё bёhet nё datёn 15.05.2015, nё orёn 18:00.

3. Ky vendim hyn në fuqi menjëherë.

1. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**